Солонгосын Банк

Солонгосын Банк (солонгос. 한국은행, 韓國銀行) —Бүгд Найрамдах Солонгос Улсын Төв банк. Солонгосын Банкны гол зорилго бол инфляцтай тэмцэж үнийн тогтвортой байдлыг хангах явдал юм. 2016-2018 оны үндсэн зорилт бол инфляцийн түвшинг 2% барих байсан.

 Түүх 
1950 оны 6-р сарын 12-нд Солонгосын Банкны тухай хуулийн (Bank of Korea Act) дагуу Сөүл хотод байгуулагдсан. Эхний шатанд тус банкны дүрмийн санг 1.5 тэрбум воноор тогтоосон бөгөөд уг хөрөнгийг Засгийн газраас гаргажээ. Энэ Банк байгуулагдсанаас хойш ердөө 13 хоногийн дараа Солонгосын дайн эхэлсэн учраас бөгөөд Төв оффисыг Дэжон, Дэгү, Пусан руу нүүлгэхэд хүрсэн байна. Инчонд нэг хэсэг байсны дараа Сөүл рүү буцаасан ажээ. Тус банкны 89 хайрцаг мөнгө, алтан гулдмайг цэргийнхэн Жинхай тэнгисийн цэргийн станц руу зөөж, дараа нь 1955 онд Өмнөд Солонгосыг ОУВС болон Олон улсын сэргээн босголт, хөгжлийн банкинд элсүүлэхийн тулд Нью-Йоркийн Холбооны нөөцийн банкинд шилжүүлжээ.

1962 онд хуульд оруулсан нэмэлт, өөрчлөлтөөр Банкийг өөрийн хөрөнгөгүй тусгай хуулийн этгээд болгосон. 1998 оны 4-р сарын 1-нээс санхүүгийн хяналтын тогтолцоог банк, үнэт цаас, даатгалын бизнест нэгдсэн хяналт болгон өөрчилснөөр Солонгосын Банк нь Улсын Төв банкны ердийн чиг үүргийг гүйцэтгэж эхэлсэн байна.

 Солонгосын Банкны Ерөнхийлөгч нар 
#ЕрөнхийлөгчЭхэлсэнБуусан1Koo Yong-suh1950.06.051951.12.182Kim Yoo-taik1951.12.181956.12.123Kim Chin-hyung1956.12.121960.05.214Pai Eui-hwan1960.06.011960.09.085Chun Ye-yong1960.09.081961.05.306Yoo Chang-soon1961.05.301962.05.267Min Pyong-do1962.05.261963.06.038Rhi Jung-whan1963.06.031963.12.269Kim Se-ryun1963.12.261967.12.2510Suh Jin-soo1967.12.291970.05.0211Kim Sung-whan1970.05.021978.05.0112Shin Byong-hyun1978.05.021980.07.0513Kim Joon-sung1980.07.051982.01.0414Hah Yeung-ki1982.01.051983.10.3115Choi Chang-nak1983.10.311986.01.0716Park Sung-sang1986.01.131988.03.2617Kim Kun1988.03.261992.03.2518Cho Soon1992.03.261993.03.1419Kim Myung-ho1993.03.151995.08.2320Lee Kyung-shik1995.08.241998.03.0521Chon Chol-hwan1998.03.082002.03.3122Park Seung2002.04.012006.03.2623Lee Seong-tae2006.04.012010.03.3124Kim Choong-soo2010.04.012014.03.3125Lee Ju-yeol2014.04.012022.03.3126Rhee Chang-yong2022.04.20өнөө хүртэл

 Бүтэц 
Солонгосын Банк нь Сөүл дэх төв оффисдоо 14 хэлтэс, томоохон хотуудад 16 салбар, 3 төлөөлөгчийн газартай. Мөн олон улсын санхүүгийн томоохон төвүүдэд гадаадад 6 төлөөлөгчийн газар байдаг. Нийт ажиллагсдын тоо 2004 оны байдлаар 2183 байсан. БНСУ-ын Санхүү, эдийн засгийн сайдын санал болгосноор БНСУ-ын Ерөнхийлөгч гурван жилийн хугацаатай томилогдсон Ерөнхий аудитор нь Солонгосын банкны үйл ажиллагааг шалгаж, дүнг Мөнгөний бодлогын хороо, Засгийн газарт тайлагнадаг.

Албан ёсны цахим хаяг: https://www.bok.or.kr/portal/main/main.do